Държавен вестник, бр. 82, 2025 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  82
Член 5
Уреждане на спорове
Споровете, произтичащи от прилагането 
или тълкуването на настоящия Меморандум за 
разбирателство, се уреждат чрез консултации 
между Страните и по дипломатически канали.
Член 6
Права и задължения
Настоящият Меморандум за разбирател­
ство не засяга правата и задълженията на 
Страните, произтичащи от всяко между­
народно споразумение, подписано от всяка 
от Страните поотделно или заедно с трета 
държава, както и правата и задълженията 
на Република България, произтичащи от 
членството є в Европейския съюз.
Член 7 
Изменение
Всяка от Страните може да прекрати или 
измени този Меморандум за разбирателство 
чрез писмено уведомление по дипломатически 
канали не по-късно от 6 (шест) месеца преди 
изтичането на съответния петгодишен период. 
Настоящият Меморандум за разбирателство 
може да бъде изменен по взаимно съгласие 
на Страните с писмени протоколи, които са 
неразделна част от него, и тези изменения 
влизат в сила чрез обмен на уведомления по 
дипломатически канали.
Член 8
Заключителни разпоредби
Настоящият Меморандум за разбирателство 
влиза в сила в деня на получаване, по дипло­
матически канали, на последното уведомление, 
информиращо взаимно за завършването на 
вътрешните правни процедури, необходими 
за влизането в сила на този Меморандум за 
разбирателство, като той остава в сила за 
период от 5 (пет) години и автоматично се 
удължава за поредни петгодишни периоди.
Прекратяването на този Меморандум за 
разбирателство не засяга изпълнението на за­
дълженията по договори, сключени по силата 
на настоящия Меморандум за разбирателство 
по време на неговото действие.
Подписан в София на 2.06.2025 г., което 
съответства на 6.12.1446 г. по хиджра, в два 
оригинални екземпляра, всеки един от кои­
то на български, арабски и английски език, 
като всички текстове се считат за еднакво 
автентични.
В случай на различия в тълкуването ме­
родавен е текстът на английски език.
За Министерството на 
земеделието и храните 
на Република България:
Георги Тахов,
министър
За Министерството 
на земеделието на 
Република Ирак:
Абас Джабр ал-Малики,
министър
5348
Наредба за изменение и допълнение на Наред­
ба № 5 от 2018 г. за прилагане на правилата 
на биологично производство, етикетиране 
и контрол, и за издаване на разрешение за 
контролна дейност за спазване на правилата 
на биологичното производство, както и за 
последващ официален надзор върху контро­
лиращите лица (обн., ДВ, бр. 75 от 2018 г.; 
изм. и доп., бр. 93 от 2018 г., бр. 35 от 2019 г., 
бр. 33 от 2020 г., бр. 103 от 2022 г., бр. 107 от 
2024 г. и бр. 18 от 2025 г.)
§ 1. В чл. 45, ал. 3 се правят следните 
изменения:
1. Точка 15 се изменя така:
„15. годишен отчет въз основа на информа­
ция, предоставена от оператора за произведе­
ната и/или търгуваната през текущата и/или 
за предходната година продукция, в срок до: 
а) 15 ноември през текущата година, за 
изпълнение на изискванията на Регламент 
(ЕС) 2021/2116 на Европейския парламент и 
на Съвета от 2 декември 2021 г. относно фи­
нансирането, управлението и мониторинга на 
общата селскостопанска политика и за отмяна 
на Регламент (ЕС) № 1306/2013 (ОВ, L 435/187 
от 6.12.2021 г.) (Регламент (ЕС) 2021/2116) за 
производство на растителни и пчелни продукти,
или
б) 31 януари за преходната година, за из­
пълнение на чл. 40, параграф 10 от Регламент 
(ЕС) 2018/848;“.
2. В т. 17 думите „на Европейския парламент 
и на Съвета от 2 декември 2021 г. относно фи­
нансирането, управлението и мониторинга на 
общата селскостопанска политика и за отмяна 
на Регламент (ЕС) № 1306/2013 (ОВ, L 435/187 
от 6.12.2021 г.) (Регламент (ЕС) 2021/2116)“ се 
заличават.
§ 2. В чл. 46 се правят следните допълнения:
1. В ал. 4 в основния текст след думите 
„т. 15“ се добавя „буква „б“.
2. Създава се ал. 5:
„(5) За целите на чл. 45, ал. 3, т. 15, буква 
„а“, в срок до 30 октомври на текущата година, 
операторите/групите оператори предоставят 
на контролиращото лице информация, както 
следва:
1. при производство на растителни продук­
ти – дневник/регистър или друг документ с 
информация за добитите количества продукти, 
разпределени по имоти;
2. при производство на пчелни продук­
ти – дневник/регистър или друг документ с 
информация за добитите количества продукти, 
разпределени по животновъдни обекти.“
§ 3. В чл. 49, ал. 2 се създава т. 14:
„14. извършват импортиране на информация 
за животни, пчелни семейства и аквакултур­
ни стопанства от ВетИс най-малко веднъж 
годишно.“
Министър:
Георги Тахов
5350